गेदेमा थुनलाइयारि, समाज सिबियारि, आब्रुथि फोरोंगिरि, राव-थुनलाइ सिबियारी- धरनीधर औवारी बिथाङा बर’नि थरसे अलंबार आरो थरसे हाथरखि। बिथाङा 72 बोसोर बैसोआव प्रेसार बेरामनि नारसिननायाव गावनि अनजालि बिसि, फिसाज्ला, फिसाजोनि गोजोन संसारखौ नागारनानै; लोगोसे अराय समनि थाखाय मुलुगखौ नागारनानै 20 आगष्ट, 2020 इं. खालाराव मोनाबिलिनि 8.30 रिंगायाव रुंसारि जालाङो। बिथाङा जिउमाया सोरगोआव आलो गोजोन थाहैनो हाथों! नुवाथारि सोरजिगिरिनि खाथियाव आरज गाबहरनाय जाबाय। लोगोसे नखरनि साफ्रोम सोद्रोमानो दुखुनि हामलाथि बाउहरनाय जाबाय। मिजिंथियो- बिथांनि सानस्रि, सानथौ मावफारि आरो बिहोमाया बर’ थुनलाइनि जारिमिनाव रोखा रोखायै जुगामि जानानै थागोन। इयुन जोलैया बिथांनि मावफारि आरो बिहोमाखौ सं दाननो नाजागोन।